TACC ลุ้นกำไร Q2 นิวไฮ ทั้งปีแตะ 241 ลบ. รับการบริโภคฟื้นตัว-รายได้โลตัสส์หนุนเต็มปี
TACC ลุ้นกำไรไตรมาส 2 นิวไฮ ทั้งปีแตะ 241 ลบ. รับการบริโภคฟื้นตัว-รายได้โลตัสส์หนุนเต็มปี แนะซื้อเป้า 8.80 บาท ชูอัพไซด์สูง 21%
TACC ลุ้นกำไรไตรมาส 2 นิวไฮ ทั้งปีแตะ 241 ลบ. รับการบริโภคฟื้นตัว-รายได้โลตัสส์หนุนเต็มปี แนะซื้อเป้า 8.80 บาท ชูอัพไซด์สูง 21%
1 มิ.ย. 2565

บล.เคทีบีเอสที ระบุในบทวิเคราะห์วันนี้(1 มิ.ย.2565) ว่า บริษัท ที.เอ.ซี. คอนซูเมอร์ จำกัด (มหาชน)  หรือ TACC แนะซื้อราคาเป้าหมาย 8.80 บาท  i) แนวโน้มผลการดำเนินงานไตรมาส 2/2565 ยังสดใส มีโอกาสลุ้นทำจุดสูงสุดใหม่ต่อเนื่อง คาดกำไรสุทธิราว 65 ล้านบาท (โต 21%เทียบช่วงเดียวกันของปีก่อน,โต 8% เทียบไตรมาสก่อนหน้า) จากปัจจัยฤดูกาล ผลิตภัณฑ์ใหม่ได้รับการตอบรับดี
ขณะที่ยังสามารถล็อกต้นทุนราคาเดิมได้ถึงกลางปี คาด GPM ทรงตัวต่อเนื่องในระดับสูงจากไตรมาส1/2565 ราว 38-39% ii) ผู้บริหารคาดต้นทุนวัตถุดิบที่จะปรับเพิ่มขึ้นในช่วงครึ่งหลังปี 2565 จะกระทบต่อ GPM ทั้งปีจำกัด คาดกระทบราว 1%เทียบเทียบช่วงเดียวกันของปีก่อน มาอยู่ที่ราว 37% ซึ่งสอดคล้องกับสมมติฐานในประมาณการของเรา
ดังนั้นยังคงประมาณการกำไรสุทธิปี 2565 ที่ราว 241 ล้านบาท (โต 12%เทียบช่วงเดียวกันของปีก่อน) สอดคล้องกับแนวโน้มการบริโภคที่ฟื้นตัวต่อเนื่องและการรับรายได้จากสาขาโลตัสส์ที่จะเต็มปี คงคำแนะนำ “BUY” TP8.80 บ. ณ ราคาปัจจุบันซื้อขายที่ PER22F ราว 18x ยังถูกกว่ากลุ่มฯ มี upside ราว 21% เลือกเป็น Top pick